Halalkan Hati Yang Ku Curi

Halalkan Hati Yang Ku Curi ialah sebuah siri drama televisyen Malaysia 2018 dibintangi oleh Farah Nabilah dan Aliff Aziz. Diadaptasi dari novel 2017 bertajuk yang sama karya novelis Mia Kiff, drama ini memulakan tayangan di slot Akasia TV3 23 Mei 2018 menggantikan Cinta Fatamorgana.Michelle Gun (21 Mei 2018). Kisah beri keinsafan Harian Metro. Dicapai pada 28 Mei 2018

Sinopsis
Kisah pasangan muda suami isteri, Faiq dan Delisha yang satu kepala sukakan kebebasan, kemewahan, dan berseronok tanpa batas. Segala nasihat yang diberi bagai mencurah air ke daun keladi. Merajuk ditegur keluarga, natijahnya mereka lari meninggalkan rumah. Setelah sebulan, mereka pulang tetapi terkejut apabila keluarga mereka menghilang secara tiba-tiba! Banglo dijual dan syarikat keluarga bertukar hak milik kepada orang lain. Puas mereka mencari penyebabnya, namun tiada apa yang diperoleh. Keluarga tak ditemui, duit pula kian habis. Akhirnya, hendak atau tidak mereka terpaksa memulakan kehidupan dari bawah kerana tiada apa lagi yang mampu digadai. Kini mereka faham, keluarga mereka bankrup kerana sikap boros mereka.

Mereka terpaksa hidup bergelandangan dan dianggap pengemis. Mereka belajar erti susah, dan berdikari. Tanpa disangka, Delisha hamil. Keharmornian rumah tangga mereka diganggu oleh Zainal, bekas kekasih Delisha yang muncul semula. Biarpun hubungan diuji, namun Faiq dan Delisha tabah melaluinya. Faiq bekerja sebagai pengawal keselamatan di tempat baru dan ditawarkan jawatan Pengurus Pemasaran setelah Faiq berusaha dan memberi pelbagai idea yang bernas kepada syarikat yang kian merudum itu. Delisha pula, dipelawa menjadi pereka fesyen di syarikat tersebut. Akhirnya syarikat tersebut kian maju.

Pelakon

Pelakon utama
 Farah Nabilah sebagai DelishaZaidi Mohamad (19 Mei 2018). Tiada masalah berlakon dengan suami orang Berita Harian. Dicapai pada 28 Mei 2018
 Aliff Aziz sebagai Faiq

Pelakon pembantu
 Mimi Lana sebagai Salima
 Shah Iskandar sebagai Zainal
 Normah Damanhuri sebagai Nenda Rosnah
 Jasmin Hamid sebagai Dalina
 Azri Iskandar sebagai Daud
 Afique Hussain sebagai Ustaz Azali
 Azhan Rani sebagai Abang Ali
 Anne Abdullah sebagai Fazira
 Alex Yanz sebagai Fakhrul

Runut bunyi
Lagu tema drama ini, "Semakin" dipersembahkan oleh Siti Sarah Raisuddin.Tahir Alhamzah (22 Jun 2018). #Showbiz: A new stage for Siti Sarah New Straits Times. Dicapai pada 22 Jun 2018.

Rujukan

Pautan luar


Kategori:Rancangan TV3
Kategori:Drama adaptasi novel di Malaysia
Kategori:Drama Melayu 2018